Jämaja kirik

Jämaja Kolmainu kirik on kirik Jämaja kihelkonnas Saaremaal, tänapäevase haldusjaotuse järgi Saare maakonnas Saaremaa vallas.

Esimene kirik ehitati arvatavasti 13. sajandil. Tollane puukirik hävis tules. 14. sajandil ehitati uus kirik, mis aga 1860. aastateks oli juba varisemisohtlik. Sellest kirikust on säilinud renessansskantsel (17. sajand) ja hiliskeskaegne raidreljeef "Maarja kuulutus" "Maarja kuulutus" ning krutsifiksiga raidepitaaf. Kiriku ümberehitus valmis kuue kuuga. Sellest on kirjutanud Anseküla pastor aastatel 1846–1875 Martin Körber oma kogumiku "Oesel einst und jezt""Oesel einst und jezt" teises köites (1899).Ajaleht Eesti Kirik nr 46. Sirje Simsoni artikkel Jämaja kirikust.

1864. aastaks ehitati uus kirik, mis sai historitsistliku ilme.

Kirikus leidub vallasvara, mis väärivad eraldi tähelepanu: uusgooti altar, oreli- ja külgväärid, renessansskantsel, kaks dolomiidist vappepitaafi ning raidkivist naivistlik Maarja kuulutamise reljeef.Jämaja kirik Kultuurimälestiste registris. Vaadatud 11.01.2022

Kiriku tornikell pärineb Venemaalt 19. sajandist. Kell on valatud pronksist ning on rohke valudekooriga.Jämaja kiriku tornikell. Kultuurimälestiste register. Vaadatud 11.01.2022

Altarimaali süžee "Aita mind, Issand!""Aita mind, Issand!" on leitav kirikutes, kuhu kostis aknast sisse merekohin. Maal pärineb 19. sajandist ning tegemist on õlimaaliga. Altarimaalil on kujutatud Jeesust ja apostel Peetrust, Matteuse 14, 28–31 järgi.Altarimaal "Aita mind, Issand" Kultuurimälestiste registris. Vaadatud 11.01.2022

Jämaja kirikuaed on arheoloogiamälestis nr 4174.

2015. aastal sai Jämaja kirik uue oreli, mis oli Lõuna-Rootsis asuva Höreda sõpruskoguduse kingitus.Ajaleht Saarte Hääl artiklis Jämaja kirik sai moodsa oreli. Vaadatud 11.01.2022

Kirikut kasutab EELK Jämaja Kolmainu kogudus. Koguduse õpetaja on 1997. aastast Anu Konks.Eesti Evangeelse Luterliku Kiriku Jämaja kogudus. Vaadatud 11.01.2022 Jumalateenistused toimuvad kirikus suvel iga pühapäev kell 11.00. Sügisest kevadeni toimuvad jumalateenistused üle nädala ja suurtel kirikupühadel. 

Viited

 Välislingid 
Jämaja kirik Kultuurimälestiste registris

Kategooria:Jämaja kihelkond
Kategooria:Saaremaa valla ehitised
Kategooria:Saare maakonna kirikud
Kategooria:Saare maakonna kultuurimälestised
Kategooria:Eesti Evangeelse Luterliku Kiriku kirikud‎
Kategooria:Uusgooti ehitised Eestis